ทุกคนอยากดูดี
และในหลายๆ แห่งบนโลกนี้
นั่นหมายถึงความผอม แต่มีปัญหาอยู่หนึ่งอย่าง
เรากินแคลอรี่เข้าไปมากขึ้น
อัตราโรคอ้วนทั่วโลกพุ่งสูงขึ้น
และมันกระตุ้นสิ่งที่ตอนนี้คืออุตสาหกรรม การลดน้ำหนัก 66 พันล้านดอลลาร์ในสหรัฐฯ
จากหนังสือขายดี อาหารแช่แข็ง โปรแกรมสมาชิก
อาหารเสริมผง และยา
ทุกอย่างอ้างว่ามีเคล็ดลับช่วยลดน้ำหนักได้
แต่เรายังไม่พบเคล็ดลับเลย
งานวิจัยหลายสิบชิ้นพบว่า คนส่วนใหญ่ลดน้ำหนักลงได้แค่เล็กน้อย
และมักเพิ่มกลับมาเหมือนเดิม
แล้วทำไมพวกเรามากมาย ยังลดน้ำหนักอยู่อีก
แล้วทำไมการลดน้ำหนักถึงล้มเหลว
(ผลงานภาพยนตร์สารคดีชุดของ NETFLIX)
ทุกอย่างที่คุณต้องการ เพื่อการเปลี่ยนแปลงอันงดงามอยู่ในกระป๋องใบนี้
เราได้รับข้อมูลผิดๆ เยอะมาก
ส่วนใหญ่โดยพวกที่จ้องจะเอากำไร
เมื่อพูดถึงการลดน้ำหนัก คุณต้องอยู่กับความเป็นจริง
ไม่จำเป็นต้องมีความสับสนเลยจริงๆ
เป็นวันที่ดีมาก เมื่อในที่สุดตาชั่งก็ร้องบอกว่า “สำเร็จแล้ว!”
(เหตุผลที่การลดน้ำหนักล้มเหลว)
(ความพยายามในการลดน้ำหนักตลอดช่วงชีวิต)
ชาวอเมริกันบอกว่า พวกเขาลดน้ำหนักเฉลี่ยห้าครั้งตลอดช่วงชีวิต
สำหรับผู้หญิง เจ็ดครั้ง
และมีวิธีการลดน้ำหนักให้เลือกมากมาย
มีวิธีใหม่ๆ ออกมาตลอดเวลา
อ้างว่าเป็นการวิจัยทางวิทยาศาสตร์สุดล้ำสมัย
แต่ส่วนใหญ่แล้ว
มันก็แค่การลดน้ำหนักแบบเดิม ที่กลับมาแล้วกลับมาอีก
และบ่อยครั้งวิทยาศาสตร์ไม่ได้สนับสนุน คำกล่าวอ้างของพวกเขา
ยกตัวอย่างเช่น คีโตเจนิค ไดเอ็ต และสูตรอาหารแอตกินส์ ไดเอ็ตอ้างว่า
เมื่อลดแป้ง ผู้ลดน้ำหนักสามารถ กินแคลอรี่ได้มากขึ้นและน้ำหนักก็ยังลดอยู่
การวิจัยพบว่า ไม่ใช่อย่างนั้น
แล้วพาลีโอ ไดเอ็ตล่ะ จริงๆ แล้วบรรพบุรุษ ยุคดึกดำบรรพ์ของเราไม่ได้กินแบบนั้นเลย
มีหลักฐานมากมายว่าพวกเขากินธัญพืช
มีการลดน้ำหนักที่อ้างอิงจากร่างกายคุณ เช่น การกินตามหมู่เลือด
เพียงแต่ไม่มีหลักฐานทางวิทยาศาสตร์ ที่แม่นยำสนับสนุนเรื่องนี้เช่นกัน
วิทยาศาสตร์ปฏิเสธแนวคิด ในการดีท็อกซ์มานานแล้ว
เพราะร่างกายของเราได้พัฒนา จนทำหน้าที่ได้อย่างดี
ในการขจัดสิ่งอันตรายทั้งหมดจากตัวเราได้เอง
อาหารเสริม โดยเฉพาะในรูปแบบของยา แทบไม่มีการควบคุมเลย
ผู้ผลิตจึงไม่ต้องพิสูจน์ว่ามันมีประสิทธิภาพหรือไม่
แล้วก็มีอาหารไขมันต่ำ
แต่แค่เพราะคุณเห็นคำว่า "ไขมันต่ำ" บนฉลาก ไม่ได้แปลว่ามันดีต่อสุขภาพ
มันอาจเต็มไปด้วยน้ำตาลและแคลอรีก็ได้
แต่เมื่อพูดถึงอาหารไขมันต่ำและคาร์บต่ำแล้ว
มีความขัดแย้งมากมายเหลือเกิน
สมาชิกใหม่ กฎใหม่ และศัตรูคนใหม่
ไขมัน
ไขมันคือศัตรูของสุขภาพเราใช่ไหมคะ ปรากฏว่าไม่ใช่ค่ะ
คาร์บคือมิตรของคุณ พวกมันไม่ใช่ศัตรู
- น้ำตาลคือศัตรูหมายเลขหนึ่ง - ครับ
และคาร์บคือตัวร้าย
ในปี 2018 ดร. คริสโตเฟอร์ การ์ดเนอร์
และทีมที่มหาวิทยาลัยสแตนฟอร์ด สร้างงานวิจัยขึ้นหนึ่งชิ้น
เราพยายามจะศึกษาอาหารยอดนิยมสองแบบ
ไขมันต่ำและคาร์บต่ำ
เราไม่ได้ขอให้ใครคำนวณ
ว่าต้องกินอาหารจำกัดกี่แคลอรีเพื่อลดน้ำหนัก
เราเน้นแค่การหลีกเลี่ยงอาหารไขมันสูง
หรือคาร์โบไฮเดรตสูงในแต่ละกลุ่ม
แต่ก็เน้นการไม่หิวด้วย
พวกเขาคัดเลือกอาสาสมัครมา 609 คน ที่ต้องลดน้ำหนัก 15 ถึง 100 ปอนด์
และสุ่มมอบหมายให้พวกเขา
กินอาหารไขมันต่ำหรือไม่ก็คาร์บต่ำหนึ่งปี
การลดน้ำหนักที่ฉันทำก่อนหน้านี้ถือว่าน้อยที่สุด
เป็นประสบการณ์ใหม่เอี่ยมของฉันเลย
ฉันไปร่วมกินมื้อค่ำเพื่อฟังผล
และข้อมูลทั้งหมดก็ถูกเผยให้เห็น
มันประหลาดมากค่ะที่มันไม่เกี่ยวเลย
ผลลัพธ์น่ะเหรอ ทั้งสองอย่างเหมือนกันทุกประการ
บางคนก็ลดน้ำหนักได้มาก แต่ส่วนใหญ่ไม่ลด
จีนนี่ลดไปหกปอนด์ ส่วนอีเว็ตต์เพิ่มขึ้นสี่ปอนด์
แล้วทำไมการลดน้ำหนักถึงได้ผลกับบางคน และไม่ได้ผลกับบางคน
มีคำตอบง่ายๆ ข้อเดียว
การลดน้ำหนักไม่ได้ผลสำหรับคนส่วนใหญ่ เพราะคนส่วนใหญ่ไม่สามารถทำมันได้นาน
แต่คนส่วนใหญ่ก็ยังมองว่า มันคือความล้มเหลวเฉพาะบุคคล
นั่นอาจเป็นเพราะการตลาดของการลดน้ำหนัก
ที่ว่าการลดน้ำหนักฮวบฮาบนั้นง่าย และทำให้สำเร็จได้
ง่ายราวกับนับหนึ่ง สอง สาม
มีวิธีที่คล้ายกันย้อนไปเมื่อปี 1863
เมื่อสัปเหร่อชาวอังกฤษชื่อวิลเลียม แบนติง
ตีพิมพ์หนังสือลดน้ำหนักขายดีเป็นเล่มแรก
จดหมายถึงความอ้วนของแบนติง ส่งถึงมวลชน
คือแผนการกินคาร์โบไฮเดรตต่ำ อย่างมีประสิทธิภาพ 16 หน้า
เป็นบันทึกที่มีความเห็นอกเห็นใจ และเป็นอัตชีวประวัติมาก
ซึ่งต่างจากบันทึกแบบการแพทย์ ที่น่าเชื่อถือก่อนหน้านี้
และเขาเขียนด้วยความรู้สึกเห็นใจ มีอารมณ์ขันนิดหน่อย
ตามรูปแบบของยุคใหม่มากๆ เขาบอกว่า "ผมเห็นใจคุณนะ
ผมก็เคยมีรูปร่างเหมือนคุณ
ถ้าคุณทำตามแผนของผม ผมสัญญาว่าคุณจะปลอดภัย"
แล้วหนังสือก็กลายเป็นหนังสือขายดีทันที
ทั่วทั้งยุโรปส่วนใหญ่ ผู้คนเริ่มใช้คำว่า "แบนติง" แทนความหมายการลดน้ำหนัก
ในสวีเดน ก็ยังคงใช้คำนี้อยู่
พวกเขาพูดว่า "ยอก แบนติง" "ฉันลดน้ำหนักอยู่"
ภาษาสวีเดนไม่มีคำว่า "ลดน้ำหนัก"
แต่ในประวัติศาสตร์ของเราส่วนใหญ่
การมีน้ำหนักเกินเป็นข้อยกเว้น ไม่ใช่เรื่องทั่วไป
มื้ออาหารต้องผ่านการปลูกและเตรียมการ
แค่กินอาหารให้เพียงพอ ก็ต้องใช้ความพยายามมากแล้ว
แต่ในตะวันตก ทุกอย่างเปลี่ยนไป หลังสงครามโลกครั้งที่สอง
ระบบการขนส่งดีขึ้น ระบบการผลิตดีขึ้น
และบริษัทสามารถเริ่มผลิตอาหาร
ที่ใส่ไว้ในกล่อง และมีอายุในการใช้งานนาน
และคนก็ชอบเพราะมันสะดวกสบายมาก
อาหารที่ผ่านกระบวนการผลิตที่ยอดเยี่ยมคือ สิ่งที่เกิดขึ้นกับธัญพืชเต็มเมล็ด
เมื่อคุณเปลี่ยนธัญพืชเต็มเมล็ดเป็นแป้งขาว
คุณเอาเปลือกนอกของรำข้าวออกไป และเอาจมูกข้าวออกไป
และนั่นคือส่วนที่มีวิตามิน แร่ธาตุ และกากใยทั้งนั้น
ทางออกเหรอ ใส่วิตามินและแร่ธาตุพวกนั้นกลับเข้าไป
และผู้บริโภคมากมาย ที่ไม่เคยได้ยินสารอาหารเหล่านี้มาก่อน
จึงเชื่อมโยงการมีอยู่ของมัน ในอาหารรูปแบบใหม่กับคำว่าสุขภาพ
แล้วอุตสาหกรรมอาหารยุคใหม่ก็เกิดขึ้น
ในมื้อกลางวัน แทนที่จะกินอาหารที่ทำให้อ้วน
พวกเขากินมิลก์เชกเมเทแคล หลากรสแสนอร่อย
เพื่อรักษารูปร่างให้ผอมเพรียว
เมเทรแคลคือโปรตีนเชกกระป๋อง ปริมาณ 225 แคลอรี
มี 14 รสชาติ เพิ่มคุณค่าอาหารด้วยวิตามินและเกลือแร่
มันเป็นที่ตื่นตาตื่นใจเลยทีเดียว
เทรเดอร์ วิคส์ ติกิบาร์ชื่อดัง เริ่มขายอาหารกลางวันเหลว 325 แคลอรี
ห้างสรรพสินค้าขนาดใหญ่ เบิร์กดอร์ฟ กูดแมน วางขายกระติกน้ำร้อนพกพา
สำหรับคนที่แอบดื่มเมเทแคลทุกคน
ร้านอาหารซีเนตมีเมเทรแคลในเมนู
และแม้แต่เจเอฟเคก็ยังชอบดื่ม
แต่ความคลั่งไคล้เมเทรแคลเชกก็มาถึงจุดจบ
ช่วงต้นทศวรรษ 1980 บริษัทเลิกผลิตมัน
ส่วนหนึ่งเป็นเพราะการดื่มเครื่องดื่มผสม รสชาติเหมือนชอล์กแทนอาหาร
มันยากที่คนส่วนใหญ่จะทำได้นาน
และส่วนหนึ่งเป็นเพราะ มันถูกแฟชั่นอาหารอื่นๆ ที่ผุดขึ้นมาแทนที่
(เวทวอทเชอร์)
และนี่คือปัญหาที่เรากำลังเผชิญ
อุตสาหกรรมอาหารลดน้ำหนัก ผลักดันให้เราลดแคลอรี
ในขณะที่อุตสาหกรรมอาหาร บอกให้เรากินมันมากขึ้น
ทุกอย่างเปลี่ยนไป จากการเพิ่มขึ้นของน้ำหนักตัวที่เกิดขึ้น
ซึ่งเริ่มในทศวรรษ 1980
รัฐบาลสหรัฐฯ เปลี่ยนนโยบาย มาให้เงินอุดหนุนเกษตรกรรม
และกระตุ้นเกษตรกร ให้ปลูกอาหารมากที่สุดเท่าที่จะทำได้
อาหารราคาถูกลงและเรากินมันเยอะขึ้นมาก
โดยเฉพาะระหว่างมื้ออาหาร
ในช่วงปลายยุค 70 ผู้คน 28 เปอร์เซ็นต์ กินของว่างวันละสองครั้งหรือมากกว่านั้น
เมื่อถึงกลางยุค 90 ตัวเลขนั้นไต่สูงขึ้นถึง 45 เปอร์เซ็นต์
เพื่อให้อธิบายเหตุผลของน้ำหนักที่เพิ่มขึ้น
ซึ่งเกิดขึ้นในชาวอเมริกัน ระหว่างปี 1980 ถึง 2000 ได้
คนเราต้องเพิ่มปริมาณการบริโภคแคลอรี
ประมาณวันละ 500 แคลอรี
ตอนนี้การลดน้ำหนักคือ ปัญหาสาธารณสุขเร่งด่วน
รัฐบาลเริ่มทุ่มเงินในการวิจัย
นำไปสู่ความเข้าใจทางวิทยาศาสตร์แบบใหม่
ว่าทำไมการลดน้ำหนักจึงยากเย็นนัก
เจ็ดฤดูกาลแล้วที่บิ๊กเกสต์ลูสเซอร์ สร้างฮีโร่คนใหม่ให้คุณ
คนพวกนี้ไม่เหมือนคุณ
พวกเขาคือคุณ
เดอะบิ๊กเกสต์ลูสเซอร์ คือประสบการณ์การวิจัยที่ไม่เหมือนใครจริงๆ
เพราะมันคือครั้งแรกที่เราสามารถศึกษา คนที่ลดน้ำหนักไปได้เยอะมาก
มากกว่า 130 ปอนด์โดยเฉลี่ย ภายในเจ็ดเดือน
และคนพวกนี้เริ่มต้น จากการเป็นโรคอ้วนอย่างรุนแรงที่สุด
โรคอ้วนคือการมีดัชนีมวลกาย หรือบีเอ็มไอมากกว่า 30
นี่คือระดับของผู้แข่งขันเดอะบิ๊กเกสต์ลูสเซอร์
เราศึกษาคนกลุ่มนี้อยู่หกปีหลังการแข่งขัน น้ำหนักของพวกเขาเพิ่มกลับมา สองในสามของน้ำหนักที่ลดไปโดยเฉลี่ย
สิ่งที่น่าประหลาดใจอย่างหนึ่งคือ กระบวนการเผาผลาญของพวกเขาช้าลง
กว่าที่คุณคาดคิดเยอะมาก
กระบวนการเผาผลาญคืออะไร
กระบวนการเผาผลาญ จริงๆ แล้วคือพลังงานที่ต้องการ
เพื่อให้เซลล์และเนื้อเยื่อมีชีวิต
อาหารที่เรากินคือแหล่งพลังงานของเรา
พลังงานส่วนใหญ่นั้น ประมาณ 70 ถึง 90 เปอร์เซ็นต์
ถูกนำไปใช้ในกระบวนการต่างๆ ของร่างกายโดยเฉพาะ เช่นการย่อยอาหาร
ทำให้หัวใจเต้น ทำให้ผมยาว เป็นต้น
ไม่ใช่เพื่อเดิน ไม่ใช่เพื่อขี่จักรยาน ไม่ใช่เพื่อวิ่งเหยาะๆ
กิจกรรมทางกายภาพนั้น ดีต่อความตึงตัวของกล้ามเนื้อและสุขภาพโดยรวม
แต่มันไม่ได้เผาผลาญแคลอรีมากขนาดนั้น
และหลังจากออกกำลังกาย คนเรามักจะ กินแคลอรีมากขึ้น ซึ่งก็ไม่ช่วยเช่นกัน
การลดน้ำหนักไม่ใช่แค่ต้องใช้ความตั้งใจจริง
จริงๆ แล้วร่างกายเรา ค่อนข้างต่อต้านการเปลี่ยนแปลงน้ำหนัก
โดยเฉพาะเมื่อมันลดลง
และยังมีเลปติน
ฮอรโมนที่ส่งสัญญาณไปยังสมองว่าคุณหิวแค่ไหน
งานวิจัยหลายชิ้นพบว่าระดับเลปตินจะต่ำกว่า
ในคนที่เพิ่งน้ำหนักลด
ช่วงท้ายของการแข่งเดอะบิ๊กเกสต์ลูสเซอร์
เราแทบวัดระดับเลปติน ในเลือดของพวกเขาไม่ได้เลย
มันก็เลยเหมือนเป็นการซวยซ้ำสอง
คุณเผาผลาญแคลอรีน้อยลง
และคุณอยากกินแคลอรี มากกว่าก่อนที่คุณจะลดน้ำหนักเสียอีก
คนส่วนใหญ่จะไม่ค่อยใช้ มาตรการรุนแรงขนาดนั้นในการลดน้ำหนัก
หรือพยายามถอยห่างจากมัน
แต่ก็ยังเผชิญกับการเปลี่ยนแปลง กระบวนการเผาผลาญเหมือนกัน
และบางคนก็มีการเปลี่ยนแปลง ในเลปตินเหมือนกัน
เหนือสิ่งอื่นใด ยังมีบางส่วนในร่างกายเรา
และในการลดน้ำหนักที่เราควบคุมไม่ได้จริงๆ
พันธุกรรมของเรานั่นเอง
ความแตกต่างมากกว่า 50 เปอร์เซ็นต์ ของแต่ละคนและน้ำหนักของพวกเขา
เป็นเพราะพันธุกรรมของพวกเขา
นั่นไม่ได้แปลว่าน้ำหนักของคุณ ถูกกำหนดด้วยพันธุกรรมของคุณ
แต่พันธุกรรมบางตัว ทำให้คุณมีแนวโน้มที่จะน้ำหนักเกิน
ตามสภาพแวดล้อม
แต่สิ่งหนึ่งที่เรารู้เช่นกันคือ พันธุกรรมไม่เคยเปลี่ยนแปลงจนประเมินค่าได้
ในช่วง 30 ปีที่ผ่านมา
ซึ่งสอดคล้องกับ การระบาดของโรคอ้วนที่เพิ่มมากขึ้น
พันธุกรรมของเราอาจไม่ได้เปลี่ยนแปลงมากมาย แต่สภาพแวดล้อมของอาหารเปลี่ยน
ในสหรัฐฯ อาหารที่ผ่านกระบวนการผลิตที่มี แคลอรีสูง เดี๋ยวนี้มักจะราคาถูกและหาง่ายกว่า
อาหารเพื่อสุขภาพ โดยเฉพาะในย่านที่รายได้ต่ำ
นั่นคือส่วนหนึ่งที่ทำให้อัตราของโรคอ้วน ในสหรัฐฯ แตกต่างกันมาก
ในกลุ่มเชื้อชาติที่แตกต่างกัน
และชาวอเมริกันหลายล้านคน ก็ไม่ได้อยู่ใกล้ซูเปอร์มาร์เก็ต
และหาของสดได้ไม่ง่ายด้วย
สภาพแวดล้อมของอาหารที่ผมหาซื้อได้
และชุมชนที่ผมโตมา
มันจำกัดมากครับ
มีพวกแมคโดนัลด์ ป็อปอายส์ ไวท์คาสเซิล
ร้านอาหารจานด่วนเยอะมาก
เป็นเวลาหลายศตวรรษ ที่เราต้องปลูกและทำอาหารเอง
และภูมิปัญญานั้นก็ถูกส่งต่อจากพ่อแม่สู่ลูก
ไร่ในเมืองเช่นที่นี่พยายาม นำภูมิปัญญานั้นกลับมาให้คนรุ่นใหม่
การได้เรียนรู้มากมายเกี่ยวกับสารอาหาร
และนำมาใช้ในชีวิตผมเอง
มันเปลี่ยนให้ชีวิตผมดีขึ้นจริงๆ ครับ
อำนาจมากมายเหลือเกินที่เราควบคุมไม่ได้
สภาพแวดล้อมของเรา พันธุกรรมของเรา
การลดน้ำหนักอาจรู้สึกสิ้นหวัง
แต่ไม่เลย จำการวิจัยสแตนฟอร์ดได้ไหม
การให้ความสำคัญกับการกินอาหาร จากธรรมชาติ ทำให้ลดน้ำหนักได้จริงๆ
และแม้ว่าอาหารจากธรรมชาติบางอย่าง จะมีแคลอรีสูงมาก
แต่มันก็มีสารอาหารมากกว่าและอิ่มกว่า
คุณจึงไม่ค่อยเลิกกินมัน
ด้วยการไม่เน้นการนับแคลอรี
ด้วยการเน้นกินคาร์บต่ำหรือไขมันต่ำ
พวกเขาบอกจริงๆ ตอนที่เราถามพวกเขาว่ากินอะไร
ทำให้ได้รู้ตัวว่ากินน้อยลง 500 แคลอรีต่อวัน
สิ่งที่เราประทับใจคือ พวกเขาไม่รู้สึกหิวอย่างที่ควรจะเป็น
ไม่เหมือนถ้าเราบอกว่า "โอเค เอาทุกอย่างที่คุณกินมาและลดลง
หนึ่งในสี่หรือหนึ่งในสาม"
และนั่นคือกุญแจสู่การลดน้ำหนักให้สำเร็จ
หาอาหารที่คุณจะกินได้นาน
มันจะได้ไม่ใช่การลดน้ำหนักอีกต่อไป
เป็นแค่วิธีการกินของคุณ
ความเห็นเหมือนๆ กัน ที่เราได้จากคนส่วนใหญ่ที่ประสบความสำเร็จ
นั่นคือเราได้ช่วยให้พวกเขา เปลี่ยนความสัมพันธ์ที่มีกับอาหาร
และถึงแม้พวกเขาจะไปไม่ถึงน้ำหนักที่ตั้งเป้าไว้
ความสัมพันธ์ใหม่ที่พวกเขามีกับอาหาร ก็ทำให้พวกเขาสุขภาพดีขึ้นมาก
ฉันสามารถก้าวออกมาจาก ระยะก่อนเป็นเบาหวาน
ฉันไม่อยากออกไปกินลาซานญ่า กับพิซซ่าอีกจานแล้ว
ฉันอยากออกไปกิน อาจจะเป็นสลัดผักสีเขียว
และฉันอาจจะกินพิซซ่าสักหนึ่งชิ้น แต่ฉันจะสั่งแบบมังสวิรัติอะไรแบบนั้น
ในประวัติศาสตร์มนุษย์ส่วนใหญ่ เราอาศัยอยู่ในชุมชน
ที่สุ่มเสี่ยงต่อการ ขาดแคลนอาหารและอดอยาก
เฝ้าฝันถึงดินแดนมหัศจรรย์ ที่เต็มไปด้วยอาหารแสนอร่อย หากินง่าย
สิ่งที่แปลกมากในทุกวันนี้คือสำหรับพวกเรา หลายๆ คน โลกมีดินแดนมหัศจรรย์มากเกินไป
ซึ่งเราสามารถกินได้เท่าที่ต้องการ ทุกเมื่อที่ต้องการ
แต่ถึงจะเป็นแบบนี้ เราก็ยังต้องดิ้นรน
ผมว่าเหตุผลสำคัญสุด ที่คนลดน้ำหนักไม่สำเร็จ
ก็เพราะพวกเขาเน้นแค่ ส่วนประกอบของการลดน้ำหนัก
กลไกชีวภาพของมนุษย์ถูกสร้างขึ้นมา เพื่อให้เรารักษาน้ำหนักไว้
และกลไกชีวภาพก็ไม่ชอบให้ต่อสู้
แต่การลดน้ำหนักสำเร็จได้
คุณแค่ต้องกินแคลอรีให้น้อยลง และทำให้ได้เรื่อยๆ
ไม่มีอาหารวิเศษอะไรที่ช่วยให้ทุกคนทำแบบนั้นได้
สิ่งสำคัญคือสิ่งนี้
คำแนะนำเกี่ยวกับ การควบคุมอาหารนั้นง่ายมาก
กินผลไม้และผัก อย่ากินอาหารขยะมากเกินไป
และรักษาสมดุลแคลอรีที่บริโภคเข้าไป
กับระดับกิจกรรมที่คุณทำ
พยายามกินอาหาร ที่ไม่ผ่านกระบวนการผลิตให้มากที่สุดเท่าที่ทำได้
ไม่มีอะไรซับซ้อนไปกว่านี้เลยค่ะ